open-index/open-wikipedia-markdown huggingface dataset:
Pepo Hockey

**Pepo Hockey** (tyyliteltynä **PEPO Hockey**, **PEPO HC**) on lappeenrantalainen jääkiekkoseura, jonka edustusjoukkue pelaa Suomen kolmanneksi korkeimmalla sarjatasolla Suomi-sarja.

Historiansa 39 ensimmäistä vuotta Pepo kuului vuonna 1958 perustetun Uus-Lavolan Peli-Poikien alaisuuteen kunnes jääkiekkotoiminta erosi omaksi seurakseen. Pepo Hockey ry rekisteröitiin 18. kesäkuuta 1999.

Pepo pelasi kaudet 2002–2004 kolmanneksi korkeimmalla sarjatasolla Suomi-sarjassa. Ensimmäisellä kaudella se ylsi sarjan pudotuspeleihin, jossa se hävisi Diskokselle ja jäi ulos Mestiksen nousukarsinnoista. Jälkimmäisellä kaudella se säilytti sarjapaikkansa karsintojen kautta, mutta päätti lopulta luopua paikasta ja jatkaa toimintaa III-divisioonassa, josta se on sittemmin noussut II-divisioonaan. Kaudelle 2024–2025 Pepo nousi Suomen kolmanneksi korkeimmalle sarjatasolle Suomi-sarjaan.

Pepon tunnetuin kasvatti on SaiPassa, Jokereissa ja Joensuun Kiekko-Pojissa SM-liigaa pelannut Ossi Lairi. Monet edustusjoukkueen pelaajista ovat kaupungin suuremman seuran SaiPan entisiä junioreita. Pepolla itsellään on edustusjoukkueen lisäksi kolme juniorijoukkuetta.

## Lähteet

## Aiheesta muualla

* Pepo Hockeyn sivusto
Celebration (Uriah Heepin albumi)

**Celebration** on Uriah Heepin 22. studioalbumi, joka julkaistiin 26. lokakuuta 2009. Se juhlisti yhtyeen 40-vuotista uraa ja sisälsi uusia studioversioita yhtyeen klassikkokappaleista. Mukana oli myös kaksi uutta kappaletta, ”Only Human” ja ”Corridors of Madness”. 

Albumista julkaistiin myös erikseen *Deluxe Edition*, joka sisältää *Live at Sweden Rock Festival 2009* -DVD:n. Lisäksi julkaistiin *Collector's Edition*, joka sisältää studio-CD:n lisäksi 7"-singlen kitaristi Mick Boxin nimikirjoituksella.

## Kappaleet
#
#
#
#
#
#
#
#
#
#
#
#
#
#

### Deluxe Editionin DVD: Live at Sweden Rock Festival 2009
#Sunrise
#Stealin'
#Gypsy
#Look at Yourself
#July Morning
#Easy Livin'
#Lady in Black

### Collector's Editionin 7" single
*Molemmat kappaleet äänitetty konsertissa Sweden Rock Festival 2009:ssä.
**A-puoli**
#Ghost of the Ocean
**B-puoli**
#Angels Walk Behind You

## Kokoonpano
* Mick Box – kitara, taustalaulu
* Trevor Bolder – bassokitara, taustalaulu
* Phil Lanzon – kosketinsoittimet, taustalaulu
* Bernie Shaw – laulu
* Russell Gilbrook – rummut, taustalaulu

## Arvostelut
* AllMusic: 

## Lähteet
Harold Russell

**Harold John Russell** (14. tammikuuta 1914 North Sydney, Nova Scotia, Kanada - 29. tammikuuta 2002 Needham, Massachusetts, Yhdysvallat) oli kanadalais-yhdysvaltalainen toisen maailmansodan veteraani, josta tuli ensimmäinen Oscar-palkinnon voittanut amatöörinäyttelijä. Hän on myös ainoa, joka on voittanut kaksi Oscar-palkintoa samasta roolista.

## Ura

Harold Russell syntyi Kanadassa, mutta muutti perheensä kanssa Massachusettsiin Yhdysvaltoihin vuonna 1933. Hän liittyi armeijaan heti Japanin hyökättyä Pearl Harboriin. Hän menetti molemmat kätensä sodassa. Toivuttuaan hän opiskeli Bostonin yliopistossa ja esiintyi armeijan sotaveteraanien kuntoutuksesta kertovassa elokuvassa *Diary of a Sergeant*.

William Wyler näki elokuvan ja halusi Russellin Homer Parrishin rooliin elokuvaan *[[Parhaat vuodet (elokuva)|Parhaat vuodet]]* (1946). Harold Russell voitti roolistaan parhaan miessivuosan Oscar-palkinnon. Hän sai roolistaan myös Kunnia-Oscarin, koska hänen roolityönsä sanottiin tuovan toivoa ja rohkeutta sotaveteraanien elämään. Hän voitti myös erikois-Golden Globen parhaana amatöörinäyttelijänä. 

*Parhaiden vuosien* jälkeen hän näytteli parissa elokuvassa; *Ratkaisu* (Inside Moves, 1980) ja *Dogtown* (1997), minkä lisäksi hän pariin otteeseen vieraili televisiosarjoissa. Hän kirjoitti kaksi omaelämäkertaa; *Victory in My Hands* (1949) ja *The Best Years of My Life* (1981). Hän on saanut elokuvaurastaan tähden Hollywood Walk of Famelle.

## Yksityiselämä

Harold Russell oli naimisissa Rita Russell-Nixonin kanssa aina vuodesta 1944 tämän kuolemaan 1978 asti. Haroldilla ja Ritalla oli yhteinen lapsi, jonka lisäksi perheeseen kuului poika vaimon aiemmasta avioliitossa. Vuonna 1981 Harold meni naimisiin Betty Marshallin kanssa, ja tämä avioliitto kesti aina Haroldin kuolemaan asti. Harold kuoli sydänkohtaukseen 88-vuotiaana.

## Lähteet

## Aiheesta muualla
* Harold Russell NNDB:ssä
Kellokosken Alku

**Kellokosken Alku Ry** (alk. *Woimistelu ja Urheiluseura Alku*) on vuonna 1926 perustettu kellokoskelainen yleisseura. Seurassa on harrastettu mm. yleisurheilua, hiihtoa, voimistelua, painia, nyrkkeilyä, pesäpalloa, pyöräilyä, jalkapalloa, lentopalloa, koripalloa, jääpalloa, pöytätennistä, uintia, suunnistusta, painonnostoa, jääkiekkoa ja salibandyä.

Seurassa on noin 400 aktiiviharrastajaa. Jalkapallopuolella toimii 7 juniorijoukkuetta, 4 miesten joukkuetta ja jalkapallokoulu. Jääkiekon puolella on 5 juniorijoukkuetta (joista 2 tyttöjoukkuetta) ja miesten edustusjoukkue sekä miesten harraste- eli Köppäkiekko.
KelA on osakkaana Kellokosken jäähalliyhtiössä ja Järvenpään Fortum-hallissa. KelA on myös osakkaana Järvenpään Monitoimihallissa. Lisäksi seuralla on talkoovoimin ylläpidettävä kesänviettopaikka Rääveli Heinolassa, mitä seuran jäsenet voivat vuokrata käyttömaksua vastaan. Kaikkien ikäryhmien joukkueissa noudatetaan lajiliittojen sääntöjä ja huomioidaan lajiliittojen antamat suositukset. KelA on jääkiekon sinettiseura.

Kellokosken Alun miesten jalkapallojoukkue pelasi Suomen Palloliiton Uudenmaan piirin kolmannen divisioona lohkossa kauden 2018.

## Lähteet

## Aiheesta muualla
*Seuran viralliset kotisivut
Domingo Cisma

**Domingo Cisma González** (s. 9. helmikuuta 1982 Sevilla, Espanja) on espanjalainen jalkapalloilija. Hän on viimeksi edustanut Espanjan Primera Divisiónissa pelaavaa Atlético Madridia ja on pelipaikaltaan vasen laitapuolustaja.

## Ura
Aloitettuaan ammattilaisuransa Cisma pelasi alempien sarjatasojen joukkueissa Ayamontessa ja Atlético Madridin reservijoukkueessa. Kaudeksi 2005–2006 hän siirtyi Almeríaan. Hän pelasi toisella kaudellaan 20 ottelua ja teki niissä yhden maalin, kun joukkue nousi kauden päätteeksi maan pääsarjaan Primera Divisióniin.

Heinäkuussa 2008 Cisma siirtyi kauden kestävällä lainasopimuksella juuri pääsarjaan nousseeseen Numanciaan. Hän teki ensimmäisen maalinsa pääsarjassa 26. lokakuuta 2008 ottelussa Racing Santanderia vastaan.

18. toukokuuta 2010 hän teki sopimuksen Racing Santanderin kanssa. Elokuussa 2012 Cisma solmi vuoden mittaisen sopimuksen Atlético Madridin kanssa. Atlético riveissä hän voitti Espanjan Cupin. Kauden päätyttyä seura ei tarjonnut Cismalle uutta sopimusta.  

## Lähteet

## Aiheesta muualla
* Esittely BDFutbol -sivustolla
Angiogeneesi

**Angiogeneesi** eli verisuonten uudismuodostus. Se saa alkunsa solujen hapenpuutteesta eli hypoksiasta, jolloin solut tuottavat verisuonten endoteelin kasvutekijää (VEGF).
Francesco Gavazzi

**Francesco Gavazzi** (s. 1. elokuuta 1984 Morbegno, Sondrion maakunta, Italia) on italialainen maantiepyöräilijä. Ammattilaisuransa alkuvuodet, 2007–2011, hän edusti Lampre-ISD-tallia, 2012–2014 Astana Teamia, 2015 Southeast Pro Cycling Teamia, vuosina 2016–2020 Androni Giocattoli / Androni–Sidermecia ja viimeisinä ammattilaisvuosinaan 2021–2023 EOLA-Kometaa. Ensimmäisen ProTour-tason voittonsa hän saavutti Baskimaan ympäriajon kolmannella etapilla 2010. Espanjan ympäriajossa 2011 hän voitti Nojaan päättyneen 18. etapin kukistettuaan loppukirissä irtiottokumppaninsa Kristof Vandewallen.

## Saavutuksia
Lähde: Cycling Archives, Pro Cycling Stats

;2006
:Baby Giro (nuorten Italian ympäriajo), etapin 4 voitto
:Maantieajon alle 23-vuotiaiden Italian mestaruus
:Alle 23-vuotiaiden EM-kilpailut, maantieajossa pronssia
;2007
:Japan Cup, kolmas
;2008
:Puolan ympäriajo, kokonaiskilpailussa viides
;2009
:Italian ympäriajo, kolmas etapeilla 3 ja 14
:Rund um die Nürnberger Altstadt, voitto
:Gran Premio Industria e Commercio di Prato, toinen
:Pariisi–Tours, kuudes
:Giro del Piemonte, kolmas
;2010
:Trofeo Laigueglia, toinen
:Giro di Sardegna, etapin 1 voitto
:Baskimaan ympäriajo, etapin 3 voitto
:Coppa Agostoni, voitto
;2011
:Baskimaan ympäriajo, etapin 5 voitto
:Portugalin ympäriajo, etappien 6 ja 10 voitto
:Espanjan ympäriajo, 18. etapin voitto
;2012
:Tour of Beijing, kokonaiskilpailussa toinen, etapin 3 voitto
;2015
:Trofeo Laigueglia, toinen
:GP Lugano, toinen
;2016
:GP Costa degli Etruschi, toinen
:Giro dell'Appennino, toinen
:Portugalin ympäriajo, etapin 2 voitto
:Memorial Marco Pantani, voitto
:Tre Valli Varesine, kolmas
;2018
:GP Kanton Aargau, toinen
:Vuelta a Burgos, 1. etapin voitto
;2019
:Tour du Limousin, 4. etapin voitto
;2021
:Italian ympäriajo, 8. etapilla toinen

## Lähteet
Staffan Strand

**Bo Staffan Strand** (s. 18. huhtikuuta 1976 Upplands Väsbyn kunta, Ruotsi) on entinen ruotsalainen korkeushyppääjä. Hän lopetti urheilu-uransa kesällä 2008.

## Saavutukset
*MM-pronssi, sisäradat: 2001
*EM-kulta, sisäradat: 2002
*EM-pronssi, ulkoradat: 2002
*MM-kilpailujen viides 1999 ja kuudes 2001
*Olympialaisten kuudes 2000
*Ruotsin mestari: 1995, 1996, 1997

## Ennätykset
*235 (sisäradat)
*232 (ulkoradat)

## Lähteet
*
King Kong vs Godzilla

**King Kong vs Godzilla** () on japanilainen tieteiselokuva. Se on King Kong ja Godzilla -elokuvista kolmanneksi vanhin elokuva. Elokuva on *[[King Kong Escapes]]* -elokuvan ohella ainoa japanilainen King Kong -elokuva.

## Juoni
Tutkimusryhmä löytää merellä sijaitsevan Faro Islandin ja lähtee tutkimaan sitä. Samalla yhdysvaltalainen sukellusvene Seahawk jää kiinni jäävuoreen, jonka sisällä on mutanttidinosaurus Godzilla. Pelastushelikopterin lentäessä jäävuoren yllä Godzilla kaivautuu esiin ja ui kohti Japanin rannikkoa.

Faro Islandilla jättiläismustekala hyökkää erään heimon kotikylään, minkä seurauksena jättiläisgorilla King Kong pääsee vapaaksi ja saapuu kylään taistelemaan. Päihitettyään mustekalan King Kong juo punaista marjamehua ja nukahtaa. Nukkuva Kong laitetaan lautalle ja viedään Japaniin taistelemaan Godzillaa vastaan.
Patamo

**Patamo** voi tarkoittaa seuraavia:

* Patamo, järvi Pusulassa Lohjalla
* Patamo, kylä Tammelassa

## Katso myös
* Levo-Patamo, järvi Somerniemellä Somerolla
* Vehka-Patamo, järvi Somerniemellä Somerolla
Alustus

**Alustus** tai **formatointi** tarkoittaa tietotekniikassa tallennusmedian, kuten levykkeen, kiintolevyn tai muistikortin valmistamista tallentamista varten. Alustuksessa levylle kirjoitetaan tiedostojärjestelmän vaatimat lohkot. 

## Alustustasot
Alustuksesta on olemassa pika- ja täysalustusvaihtoehdot, joista edellisessä sektoreita ei tarkisteta virheiltä, vain tilanvaraustaulukko pyyhitään tyhjäksi. Vanhoilla MFM-koodatuilla kiintolevyillä oli käytössä tavanomaisen formatoinnin lisäksi alatason formatointi (low level formatting, LLF), mutta uudemmilla RLL-koodatuilla kiintolevyillä tämä ei enää ole tarpeellista.

Alhaisen tason formatointi (fyysinen formatointi) asettaa levylle urat ja sektorit: sektoreiden alku- ja loppukohdat asetetaan ja oletuksena tämä ei tyhjennä levyä vaikka se on mahdollista.
Uudemmilla kiintolevyillä alemman tason alustus suoritetaan tehtaalla eikä ole enää käyttäjälle mahdollista.
Ylemmän tason formatointi (looginen formatointi) valmistelee levyn tiedostojärjestelmälle.

Fyysinen sylinteri-lukupää-sektori (*cylinder-head-sector*, CHS) osoitus muutetaan loogiseksi lohko-osoitteeksi tietyllä kaavalla.

Pikaformatointi ja muut menetelmät eivät oletuksena ylikirjoita olemassa olevia tietoja. Tiedot voidaan useissa tapauksissa palauttaa apuohjelmalla jos niiden päälle ei ole vielä kirjoitettu.
Salassa pidettävien tietojen poistamiseen (sanitointi) on käytettävä muita menetelmiä.
Haluttaessa pysyvästi poistaa levyn sisältämät tiedot voi käyttää apukeinoja kuten levyn jokaisen sektorin uudelleenkirjoittavaa ohjelmaa DBAN.

## Ohjelmia
DOS-ympäristössä ja käytetty alustusohjelma on FORMAT. Windowsissa on käytössä vastaavasti nimetyt työkalut. 

Linuxissa osio voidaan alustaa halutulle tiedostojärjestelmälle mkfs-ohjelmalla tai vastaavalla graafisella työkalulla.

## Taltiointi
Loogisella taltionhallinnalla useampia levyjä ja osioita voidaan käsitellä yhtenä suurena osiona, jolla on vaikutuksensa alustamiseen.

## Katso myös
* Kiintolevyn osiointi

## Lähteet
HMS Dasher (D37)

**HMS Dasher** (D37, alun perin BAVG-5) oli Yhdysvalloissa rakennettu Avenger-luokan saattuetukialus, joka siirrettiin Britannian kuninkaallinen laivaston käyttöön vuokraus- ja lainaussopimuksen nojalla toisessa maailmansodassa.

## Valmistus

Aluksen köli laskettiin 14. maaliskuuta 1940 Sun Shipbuilding and Drydock Companyllä kauppalaiva *Rio de Janeirona*. Se laskettiin vesille 12. huhtikuuta 1941, minkä jälkeen Yhdysvaltain laivasto lunasti 20. toukokuuta aluksen *AVG-5*:nä (tai *BAVG-5*:nä). Alus siirrettiin muutostöitä varten Tietjen & Langille, joka toimitti 1. heinäkuuta 1942 Hobokenin laivastontelakalla Pennsylvaniassa aluksen Yhdysvaltain laivastolle. Alus siirrettiin Kuninkaalliselle laivastolle, joka otti aluksen palveluskäyttöön 2. heinäkuuta 1942 nimellä *HMS Dasher*.

## Palvelus
Testattaessa satamassa aluksen moottoreita aluksella syttyi tulipalo, minkä vuoksi se palautettiin telakalle korjattavaksi. Alus palasi palvelukseen elokuussa, minkä jälkeen sille siirrettiin neljä Fairey Swordfish -torpedokonetta ennen merelle lähtöä. Alus purjehti Halifaxiin liittyäkseen Britteinsaarille matkaavaan saattueeseen HX207.

Halifaxista alus lähti 30. elokuuta saattueen HX205 mukana. Alus erkani 11. syyskuuta saattueesta sen saavuttua määränpäähänsä. Se jatkoi matkaansa Clydeen telakalle, jossa se varustettiin saattueiden suojaamiseen tarvittavalla kalustolla.

Lokakuussa alus määrättiin tukemaan Pohjois-Afrikan maihinnousua. Alukselle siirrettiin 15. lokakuuta 12 Hawker Sea Hurricanea sekä 804 ja 891 laivueiden henkilöstö. Se aloitti 27. lokakuuta matkansa saattueen mukana Gibraltarille, jossa se liittyi keskiseen maihinnousuosastoon. Osaston muut alukset olivat ''HMS Biter'', ''HMS Argus'', *[[HMS Largs]]*, ''HMS Aurora'' ja ''HMS Jamaica''.

Operaation päätyttyä alus kuljetti lentokoneita Välimerelle, minkä jälkeen se siirrettiin maaliskuussa 1943 Clydeen telakalle modernisoitavaksi. Aluksen lentokantta pidennettiin etriä, minkä jälkeen se otti kannelleen Fairey Swordfish -koneita.

*Dasher* suojasi ensimmäistä Jäämeren saattuettaan onnistuneesti, mutta hieman toisen lähdön jälkeen aluksen konehuoneessa havaittiin vika. Alus palasi Forth of Clydeen, jossa se räjähti 27. maaliskuuta. Aluksella sai surmansa kaikkiaan 379 henkeä sen 528 hengen miehistöstä, vaikka se oli satamassa helposti avustettavissa.

## Lähteet

*
*
*

### Viitteet
O. E. Tudeer

**Oskar Emil Tudeer** (30. elokuuta 1850 Mikkeli – 24. syyskuuta 1930 Helsinki) oli suomalainen professori ja suomentaja.

## Henkilöhistoria
Tudeerin vanhemmat olivat hovioikeuden asessori Oskar Viktor Tudeer ja Laura Maria Kuhlström. Hän kävi Viipurin yläalkeisopiston ja valmistui ylioppilaaksi 1867, filosofian kandidaatiksi ja maisteriksi 1873 sekä lisensiaatiksi ja tohtoriksi 1876. Tudeer teki opintomatkoja Saksaan 1876–1878 ja 1886 sekä 1881–1882 Lontooseen, Berliiniin, Italiaan ja Kreikkaan. Tudeer toimi Helsingin yliopiston kreikan kielen ja kirjallisuuden dosenttina 1879–1885 sekä kreikan kielen ja kirjallisuuden ylimääräisenä professorina 1885–1910. Hän oli Viipurilaisen osakunnan kuraattorina 1876–1887 ja inspehtorina 1892–1907. Tudeer oli Kansallisteatterin, Pellervo-seuran ja kustannusliike Otavan johtokunnan jäsen Ja Kordelinin säätiön kirjallisuuden jaoston jäsen. Hän oli aikakauslehti Valvojan toimituksen jäsen 1880–1897 ja lehden päätoimittaja 1892–1896.

Tudeer oli naimisissa vuodesta 1882 Ellen Mathilda Wilhelmina Wijkanderin kanssa. Heillä oli kuusi lasta, muun muassa Helsingin yliopiston ylikirjastonhoitaja Lauri Tudeer (1884–1955), Suomen Pankin taloustieteellisen tutkimuslaitoksen johtaja Alf Tudeer (1885–1968) ja naistentauteihin ja synnytyksiin erikoistunut lääkäri Oskar August (Ossi) Tudeer (1886–1969).

## Kirjallinen tuotanto
### Teokset
* *De infinitivi sermonis Homerici ratione syntactica*, tohtorinväitöskirja.  1876
* *De dialectorum Graecarum digammo testimonia inscriptionum*, dosentinväitöskirja.  1879
* *Kreikan kansa persialaissotien aikana*. Otava 1906
* *Piirteitä epävirallisen Viipurilaisen osakunnan elämästä 1864–1869*. Porvoo 1912
* Homeros: *[[Ilias]]*, suomentanut Otto Manninen, selitykset kirjoittanut O. E. Tudeer. WSOY 1919
* Homeros: *[[Odysseia]]*, suomentanut Otto Manninen, selitykset kirjoittanut O. E. Tudeer. WSOY 1924
* *Iliaan ja Odysseian selityksiä*, toimittaneet O. E. Tudeer ja Lauri O. Th. Tudeer. WSOY 1948

### Suomennoksia
* Viktor Rydberg: *Viimeinen ateenalainen*, suomentanut Auk. Dahlberg; suomenn. korjannut O. E. Tudeer; runot suom. Kaarlo Forsman. Otava 1891, 2. painos 1905
* Heinrich Herkner: *Työväenkysymys*, suomentanut Erkki Reijonen; suomennoksen tark. ja toimitustyöstä pitänyt huolta O. E. Tudeer. Suomalaisen Kirjallisuuden Seura, Helsinki 1902
* *[[Korkeasta tyylistä]]*, suomentanut sekä selityksillä varust. O. E. Tudeer. Otava 1918, näköispainos Kirja kerrallaan, Helsinki 2003 (kreikankielinen alkuteos *Peri hypsus*)
* Platon: *[[Valtio (Platon)|Valtio]]*, suomentanut ja selityksillä varustanut O. E. Tudeer; johdannon laatinut L. O. Th. Tudeer. Otava 1933, 2. painos 1972

## Katso myös
*Tuderus (suku)

## Lähteet
* 
* Helsingin yliopiston opettaja- ja virkamiesmatrikkeli 1640-1917, osa P–Ö

### Viitteet

## Aiheesta muualla
* Kuka kukin oli, Wikiaineisto
Patamo (Pusula)

**Patamo** (paikallisesti myös *Ylä-Patamo*, *Hyrkkylän Patamo*, *Iso-Patamo*) on Karjaanjoen vesistöön kuuluva järvi Pusulassa Lohjalla, karun ja harvaan asutun Tammelan ylängön eteläosassa. Järven korkeus merenpinnasta on 107,9 metriä. Järveen laskevat pohjoisesta, Someron rajalta Särkijärvi ja etelästä Kivijärvi, ja se laskee Vaihjokea pitkin Levo-Patamoon Someron puolelle, mistä vedet edelleen päätyvät Myllyjärven, Arimaan ja Oinasjärven kautta Nummenjokeen. Järven ympäristö on kumpumoreenia.

## Lähteet
HMS Dasher

**HMS Dasher** on ollut viiden Britannian Kuninkaallisen laivaston aluksen nimenä.

* HMS Dasher (1797), Dasher-luokan 18-tykkinen sluuppi
* HMS Dasher (1837), puinen siipiratasalus
* HMS Dasher (1894), Charger-luokan torpedovenehävittäjä
* HMS Dasher (D37), Avenger-luokan saattuetukialus
* HMS Dasher (P280), Archer-luokan partiovene
Kivijärvi (Lohja)

**Kivijärvi** on Karjaanjoen vesistöön kuuluva metsäjärvi Lohjan Pusulassa, karun ja harvaan asutun Tammelan ylängön eteläosassa. Järven korkeus merenpinnasta on 116,3 metriä. Se laskee pohjoiseen Patamoon, josta vedet edelleen päätyvät Levo-Patamoon Someron puolelle ja sieltä Myllyjärven, Arimaan ja Oinasjärven kautta Nummenjokeen. Ympäristö on kumpumoreenia. Kesäasutusta on runsaasti.

## Lähteet
Avenger-luokka (saattuetukialus)

**Avenger-luokka** oli Britannian kuninkaallisen laivaston saattuetukialusluokka, jonka alukset olivat tehtävään muutettuja yhdysvaltalaisia C3-rahtialuksia.

Rahtialukset *Rio Hudson*, *Rio Parana*, *Rio de la Plata* ja *Rio de Janeiro* muutettiin saattuetukialuksiksi jo ennen niiden valmistumista Yhdysvaltain telakoilla. Muutetut alukset muistuttivat aiemmin valmistunutta *[[HMS Archer (D78)|HMS Archeria]]*, joka oli tehty jo valmistuneesta rahtialuksesta. Aluksista ainoastaan kolme otettiin palveluskäyttöön kuninkaallisessa laivastossa, mutta neljäs *HMS Charger* palautettiin Yhdysvaltain laivastolle, joka nimesi sen *[[USS Charger (CVE-30)|USS Chargeriksi]]*, jo ennen virallista luovutusta. Sotatoimien päätyttyä jäljellä olleet alukset palautettiin Yhdysvaltoihin.

## Aseistus
Alukset oli aseistettu merimaalien torjuntaan kolmella alakulmilla käytettävällä neljän tuuman tykillä, joista kaksi oli asennettu keulaan ja kolmas perään. Aluksille Yhdysvalloissa asennetut tykit vaihdettiin brittiläisiin niiden saavuttua Britteinsaarille. Aluksilla oli ilmapuolustusta varten 19 × 20 millimetrin ilmatorjuntatykkiä.

## Alukset
Luokkaan alun perin suunnitelluista neljästä aluksesta BAVG-2:sta BAVG-5:een BAVG-4 palautettiin Yhdysvaltain laivastolle. Aluksen suunniteltuna nimenä oli *HMS Charger*, mikä säilytettiin siirron yhteydessä *USS Chargeriksi*.

## Lähteet

*
*

### Viitteet
Timo Utriainen

**Timo Antero Utriainen** (s. 30. maaliskuuta 1964 Oulu) on entinen suomalainen kolmiloikkaaja. Hän edusti Oulun Pyrintöä ja häntä valmensivat Eila Vartiainen ja Pentti Kuukasjärvi.

Utriainen saavutti SM-hopeaa Lahdessa 1985 (tuloksella 15,69&nbsp;m) ja Hämeenlinnassa 1988 (myötätuulituloksella 16,54&nbsp;m). Sisäratojen SM-hopeaa hän saavutti vuonna 1988 (tuloksella 15,90&nbsp;m) ja pronssia vuonna 1986 (tuloksella 15,86&nbsp;m).

Utriainen edusti Suomea neljässä maaottelussa vuosina 1985–1988. Hänen ennätyksiään ovat 16,29&nbsp;m kolmiloikassa vuodelta 1988 ja 739&nbsp;cm pituushypyssä samalta vuodelta. Hänellä on nimissään kolmiloikan 14-vuotiaiden Suomen ennätys 13,76&nbsp;m vuodelta 1978.

## Vuosittainen kehitys

w = myötätuulitulos
i = hallitulos

## Lähteet
Juri German

**Juri Pavlovitš German** (; 4. huhtikuuta (J: 22. maaliskuuta) 1910 Riika – 16. tammikuuta 1967 Leningrad) oli venäläinen neuvostokirjailija.

Juri German syntyi virkamiehen ja venäjän kielen opettajan perheeseen. Lapsuutensa hän vietti vanhempiensa mukana keskellä ensimmäistä maailmansotaa ja Venäjän kansalaissotaa. Germanin ensimmäinen kertomus julkaistiin kurskilaisessa sanomalehdessä vuonna 1928. Vuonna 1931 ilmestyi hänen 14-vuotiaana kirjoittamansa romaani *Rafael iz parikmaherskoi* (”Kampaamon Rafael”). 1930-luvun alusta lähtien German toimi lehtimiehenä ja kirjailijana, jonka erikoisalaksi tuli tšekistien, miliisin ja lääkärien työn kuvaaminen. Talvisodan ja toisen maailmansodan aikana hän työskenteli sotakirjeenvaihtajana.

Vuonna 1948 Germanille myönnettiin Stalinin palkinto elokuvan *Pirogov* käsikirjoituksesta. Kritiikin ja suuren yleisön suosion sai romaanisarja ”Valaise ja pala” (*Delo, kotoromu ty služiš*, 1958), ”Tulen läpi” (*Dorogoi moi tšelovek*, 1962) ja ”Vastaan kaikesta” (*Ja otvetšaju za vsjo*, 1965). NKP:hen German liittyi vuonna 1958.

Juri Germanin teoksiin perustuvat hänen poikansa Aleksei Germanin ohjaamat elokuvat ”Teiden vartiointi” (*Proverka na dorogah*) ja ”Ystäväni Ivan Lapšin” (*Moi drug Ivan Lapšin*).

## Suomennettuja teoksia
* *Kertomuksia Dzerzhinskistä*. Suom. M. Liukkonen. Petroskoi: Karjalais-suomalaisen SNT:n valtion kustannusliike, 1953.
* *Valaise ja pala*. Suom. Vieno Levänen. Moskova, Petroskoi: Edistys, 1965.
* *Tulen läpi*. Suom. Vieno Levänen. Moskova: Edistys, 1968.
* *Vastaan kaikesta*. Suom. Vieno Levänen. Moskova: Edistys, 1968.

## Lähteet

## Aiheesta muualla
* Kratkaja literaturnaja entsiklopedija: Juri German
Tipuna

**Tipuna** () on historiallinen kaupunginosa Pietarin Kurortin piirissä Venäjällä. Se sijaitsee Roslivajärveen laskevan Mustajoen varrella 24 kilometriä Pietarin keskustasta luoteeseen. Tipunan aseman kautta kulkee Pietarin ja Viipurin välinen rautatie.

Paikkakunnan nimitys perustuu ’suota, hetteikköä’ tarkoittavaan venäjän kielen murresanaan. 1700-luvulla sieltä kerättiin suomalmia lähellä sijainneeseen rautatehtaaseen. 1800–1900-lukujen vaihteessa Tipunaan syntyi huvila-asutusta. Vuonna 1942 seudulle rakennettiin linnoituslaitteita. Vuonna 1954 paikkakunta liitettiin Raavskin taajamaan (ven. Pesotšnyi).

## Lähteet
Väittely

**Väittely** tai **debatti** on formaali, vuorovaikutteinen argumentointimenetelmä. Tällainen väittely noudattaa tiettyjä sääntöjä ja se on kurinalaista. Arkikielessä väittely tarkoittaa sanallista kiistaa, debattia tai polemiikkia.

Dialektiikka on oppia väittelytaidosta. Väittely on vanha opetusmenetelmä, jota käyttivät antiikin Kreikassa muun muassa sofistit, Sokrates, Platon, Aristoteles ja roomalaiset reetorit. Sokrateen oma dialektinen kysely- ja opetusmenetelmä tunnetaan nimellä sokraattinen menetelmä.

Keskiajan yliopistoissa erilaiset määrättyä muotoa noudattavat disputaatiot olivat keskeinen opetusmenetelmä. Nykyäänkin yliopistoissa jatkotutkintoa suorittavat opiskelijat puolustavat väitöskirjassa esittämiään tieteellisiä tuloksia väitöstilaisuudessa.

## Katso myös

* Argumentointivirhe
* Dialektiikka
* Retoriikka

## Lähteet

## Aiheesta muualla

* 
* Väittelyn viisi virhettä, Media- ja digitaidot Yle Areena, Yle.fi

## Kirjallisuutta
* 
*
Pankkisilta

**Pankkisilta** () on Gribojedovin kanavan ylittävä jalankulkusilta Pietarin keskustassa Venäjällä. Se on saanut nimensä lähellä sijaitsevasta entisestä pankkirakennuksesta (nykyinen Pietarin valtiollinen talousyliopisto).

Vuosina 1825–1826 rakennetun sillan on suunnitellut Wilhelm von Traitteur. Sen molempia päätyjä reunustavat kuvanveistäjä Pavel Sokolovin tekemät griippipatsaat. Alkuperäinen riippusilta korvattiin metallisella rakenteella vuosina 1951–1952. Sillan pituus on 25,2 metriä ja leveys 1,9 metriä.

## Lähteet

## Aiheesta muualla
Unkarinsinivuokko

**Unkarinsinivuokko** (*Hepatica transsilvanica*, syn. *Anemone transsilvanica*) on Itä-Euroopasta kotoisin oleva sinivuokkoa (*Hepatica nobilis*) läheisesti muistuttava leinikkikasvilaji.

## Ulkonäkö
Unkarinsinivuokko on tavallisen sinivuokon tavoin matala ja nahkealehtinen lehtokasvi. Sillä on pitkä ja suikertava maavarsi. Unkarinsinivuokon lehdet ovat kolmiliuskaiset eli kolmeen osaan jakautuneet ja sinivuokosta poiketen liuskojen kärjet ovat hampaalliset. Kukat kasvavat yksittäin lyhyiden kukkavarsien päissä. Ne ovat halkaisijaltaan 2,5–4 senttimetriä ja kehälehtiä (vastaavat terälehtiä) on 8–9, enemmän kuin sinivuokolla. Väriltään kukat ovat siniset tai valkoiset.

## Levinneisyys
Unkarinsinivuokkoa viljellään usein koristekasvina. Se kasvaa alkuperäisenä Romaniassa.

## Lähteet
* 
* Uotila, P. 2001. *Hepatica transsilvanica* Fuss., s. 311. Teoksessa: Bengt Jonsell (ed.), *Flora Nordica*, volume 2 (Chenopodiaceae to Fumariaceae). The Bergius Foundation, The Royal Swedish Academy of Sciences. Stockholm.

### Viitteet

## Aiheesta muualla
* Suomen Lajitietokeskus: Unkarinsinivuokko – ''Hepatica transsilvanica''
Särkijärvi (Pusula)

**Särkijärvi** on Karjaanjoen vesistöön kuuluva metsäjärvi Pusulassa Lohjalla, karun ja harvaan asutun Tammelan ylängön eteläosassa, Someron rajalla. Järven korkeus merenpinnasta on 117,5 metriä. Se laskee Myllyojaa pitkin etelään Patamoon, josta vedet edelleen päätyvät Levo-Patamoon Someron puolelle ja sieltä Myllyjärven, Arimaan ja Oinasjärven kautta Nummenjokeen.

## Lähteet
Valvoja

**Valvoja** oli suomalainen aikakausjulkaisu, joka ilmestyi 1880–1922 ensin Werner Söderströmin, sitten Otavan kustantamana. Siihen yhdistettiin vuonna 1906 ilmestymisen aloittanut aikakausjulkaisu *[[Aika (aikakauslehti)|Aika]]*, ja lehti ilmestyi vuodet 1923–1943 nimellä *Valvoja-Aika*. *Aika* pudotettiin nimestä pois, ja nimellä *Valvoja* se ilmestyi jälleen vuodet 1944–1968, ja sen julkaisija oli Valvoja-Ajan kannatusyhdistys. Vuodesta 1969 se yhdistettiin Suomalaiseen Suomeen, jolloin lehden nimeksi tuli *[[Kanava (1974)|Suomalainen Suomi-Valvoja]]* ja sitä julkaisivat yhdessä Suomalaisuuden liitto ry ja Valvoja-Ajan kannatusyhdistys ry, ja sen kustantaja oli Valiolehdet, myöhemmin Yhtyneet kuvalehdet. Vuosina 1970–1973 lehteä julkaistiin nimellä *Aika*, ja vuonna 1973 lehden seuraajaksi perustettiin *[[Kanava (1974)|Kanava]]*, jota julkaisee nyttemmin Otavamedia. 

Lehden perustajia olivat O. E. Tudeer, Valfrid Vasenius ja Volmari Porkka. Lehti oli linjaltaan nuorsuomalainen. Lehti toi esiin 1880-luvulle tunnusomaisia aatteita, joista keskeisimpiin kuului naisemansipaatio. Tudeer ja Vasenius olivat olleet perustamassa naisjärjestö Unionia.

Lehdet vuosilta 1880–1922 ovat Kansalliskirjastossa mikrofilmikopiona ja Kansalliskirjaston digitoiduissa aineistoissa osana aikakauslehtien kokoelmaa.

## Päätoimittajat
* J. R. Danielson 1881–1884
* Thiodolf Rein 1885–1887
* E. G. Palmén 1888–1891
* O. E. Tudeer, perustaja, toimituksen jäsen 1880–1897 ja lehden päätoimittaja 1892–1896.
* E. N. Setälä 1897–1905
* Zachris Castrén 1906–1908
* Helmi Setälä 1909–1910
* K. S. Laurila 1911–1913
* Zachris Castrén 1914–1919
* L. O. Tudeer 1921–1922
* Edwin Linkomies 1923–1931
* Rafael Koskimies 1932–1941
* V. A. Koskenniemi 1942–1954
* Edwin Linkomies 1955–1963
* Annamari Sarajas 1963–1964
* Yrjö Blomstedt 1965–

## Lähteet
Suomen Poliisijärjestöjen Liitto

**Suomen Poliisijärjestöjen Liitto** (SPJL) on suomalainen poliisin, oikeushallinnon, Hätäkeskuslaitoksen ja Suojelupoliisin ammattilaisten ammattijärjestö. Sen 83 jäsenyhdistykseen kuuluu noin 11 000 jäsentä. SPJL kuuluu akavalaiseen järjestökenttään. SPJL on Pohjoismaiden poliisiliiton (Nordiska Polisförbundet) ja Euroopan poliisijärjestöjen keskusliiton (The European Confederation of Police, EuroCOP) jäsenjärjestö. Liiton toimisto sijaitsee Helsingissä.

## Historia
Liitto sai nykyisen muotonsa vuonna 1995, kun vuonna 1923 perustettu Suomen Poliisien Liitto, vuonna 1930 perustettu Suomen Rikospoliisien Liitto ja vuonna 1934 perustettu Poliisikunnan Keskusliitto yhdistyivät Suomen Poliisijärjestöjen Liitoksi.

## Jäsenistö
Jäsenistö työskentelee poliisihallinnossa, oikeusministeriön hallinnonalalla ja Hätäkeskuslaitoksessa ja Suojelupoliisissa. Liittoon kuuluu muun muassa poliiseja, poliisin kansliahenkilökuntaa, oikeuslaitoksen toimistosihteerejä ja hätäkeskuspäivystäjiä. Liitolla on myös opiskelijajäseniä.

## Organisaatio ja toiminta
SPJL:n korkeinta päätösvaltaa käyttää joka neljäs vuosi kokoontuva liittokokous, joka muun muassa valitsee valtuuston, hallituksen ja liiton puheenjohtajan. Vuoden 2017 liittokokouksessa puheenjohtajaksi valittiin Jonne Rinne. Järjestöpäällikkönä toimii Mika Nygård.

Liitto julkaisee *[[Poliisi & Oikeus]]* -lehteä. 

## Lähteet

## Aiheesta muualla
* SPLJ:n verkkosivut
* Facebook: SPJL.PO
* Twitter: @spjl_po
A Way Away

**A Way Away** on Indican viides albumi. Se julkaistiin 2. kesäkuuta 2010. Albumi sisältää yhtyeen vanhoja kappaleita englanniksi käännettyinä. Albumi oli kansainvälisesti kohtalainen menestys: se pääsi listoille kuudessa eri maassa, joista kahdessa se pääsi kahdenkymmenen parhaan joukkoon.

Albumi ylsi Suomen virallisen listan sijalle 8.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Soundi: 
* Rumba: 

## Listasijoitukset

## Lähteet

## Aiheesta muualla
* Samuli Knuuti: A Way Away. Rumba 8.6.2010.
* Aapo Siippainen: A Way Away . Keskisuomalainen 5.6.2010.
Poliisi & Oikeus

**Poliisi & Oikeus** (P&O) on Suomen Poliisijärjestöjen Liiton (SPJL) julkaisema jäsenlehti, joka ilmestyy 4 kertaa vuodessa. Lehden päätoimittaja on viestintäpäällikkö Sari Haukka. 

Lehden ensimmäinen numero julkaistiin tammikuussa 1930. Tuolloin lehden nimi oli *Poliisimies*. Uudeksi nimeksi otettiin *Poliisi & Oikeus* vuonna 1995, kun Suomen Poliisien Liitto, Suomen Rikospoliisien Liitto ja Poliisikunnan Keskusliitto yhdistyivät Suomen Poliisijärjestöjen Liitoksi.

## Aiheesta muualla
Lehti SPJL:n sivuilla
Seututie 658

**Seututie 658** on yksi Suomen seututeistä. Sen pituus on noin 33 kilometriä. Se alkaa Pihtiputaan Elämäjärveltä nelostien varrelta ja päättyy kantatiehen 58, noin viisi kilometriä Haapajärven keskustasta kaakkoon. Tien kunto on varsinkin kaakkoispään puolelta välttävä, vaikka tieosuus on ollut viimeisimpänä remontoitavien osuuksien joukossa. Muuten tie kokonaisuudessaan on tyydyttävää tasoa.  Valtatieltä 27 on ohjaus tielle viitoitus Haapajärven keskustasta.
Etäisyysmittari

**Etäisyysmittari** on laite, joka mittaa etäisyyden kohteeseen. Tarkoituksena voi olla kohteen valvonta, kameran polttovälin määritys tai aseella tähtääminen. Mittaus voi perustua optiikkaan, laseriin, lidariin, tutkaan, ultraääneen

tai kaikuluotaukseen.

Laseretäisyysmittari lähettää pienitehoista laservaloa, joka kulkee kohteeseen ja heijastuu siitä takaisin mittariin. Etäisyysmittarin elektroniikka laskee etäisyyden valonsäteen matkan keston perusteella. Tästä muodostuu +/- 1 metrin tarkkuudella saatu mittaustulos. Mittaustulos näkyy sisäänrakennetulla LCD-näytöllä. Etäisyysmittarin tehosta riippuu, kuinka pitkälle sillä voidaan mitata. Etäisyysmittareita käytetään esimerkiksi metsästyksessä ja golfissa.

## Katso myös
* Stereoetäisyysmittari
* Etäisyyden mittaus

## Lähteet

## Aiheesta muualla

* Range-Finding in the Army / How to use range-finders to get results: the erect and inverted types'', Popular Science monthly, February 1919, page 118-120, Scanned by Google Books     
* Rangefinder Comparison - A National Forest Service document
* Light Pulse Generator for rangefinder testing
Roza Otunbajeva

**Roza Isakovna Otunbajeva** (; s. 23. elokuuta 1950 Frunze, Kirgiisien SNT, Neuvostoliitto) on kirgisialainen poliitikko, entinen ulkoministeri ja 7. huhtikuuta 2010 levottomuuksien jälkeen valtaan nousseen hallituksen johtaja. Hallitus nimesi hänet presidentiksi vuoden 2011 loppuun.

Otunbajeva valmistui Moskovan valtionyliopiston filosofian laitokselta. 

Kirgisian itsenäistyessä hänet nimitettiin 1992 maan ensimmäiseksi Yhdysvaltain suurlähettilääksi. Kaksi vuotta myöhemmin hänestä tuli maan ulkoministeri presidentti Askar Akajevin nimittämänä. Kolmen vuoden kuluttua hänet nimitettiin Ison-Britannian suurlähettilääksi, jonka jälkeen hän toimi YK:n erityislähettiläänä Georgiassa.

Otunbajeva palasi Biškekiin 2004 ja muodosti Ata Dzhurt -puolueen (Isänmaa) vuoden 2005 vaaleja varten. Hänen rekisteröintinsä ehdokkaaksi kuitenkin estettiin. Akajevin tytär oli tuolloin pyrkimässä parlamenttiin samasta vaalipiiristä. Ata Dzhurt -puolue oli yksi pääryhmittymistä vuoden 2005 vallankumouksessa, jossa Akajev syrjäytettiin. Tämän jälkeen Otunbajeva toimi hetken virkaa tekevänä ulkoministerinä Kurmanbek Bakijevin nimittämänä. Parlamentti ei vahvistanut hänen nimitystään, mistä hän syytti Akajevin kannattajia.

Myöhemmin Otunbajeva alkoi arvostella myös Bakijevia, jota hän syytti edeltäjänsä korruption ja nepotismin jatkamisesta. Vuonna 2007 Otunbajeva valittiin parlamenttiin sosiaalidemokraattien riveistä.

Huhtikuussa 2010 alkaneiden levottomuuksien jälkeen presidentti Bakijev pakeni pääkaupungista 7. huhtikuuta illalla Ošiin tai Žalal-Abadiin, muttei ilmoittanut eroavansa. Otunbajevan johtama väliaikaishallitus ilmoitti ottaneensa vallan maassa ja hallitsevansa armeijaa ja rajavartiojoukkoja. Venäjän pääministeri Vladimir Putin neuvotteli 8. huhtikuuta Otunbajevan kanssa ja tarjosi Kirgisialle humanitaarista apua.

Toukokuun 19. väliaikainen hallitus antoi Otunbajevalle myös presidentinvaltuudet 31.12.2011 asti tai kunnes maassa järjestetään vaalit.
Hän ei kuitenkaan saa osallistua vuoden 2011 aikana järjestettäviin presidentinvaaleihin.

## Lähteet
* BBC News: Roza Otunbayeva
* The Telegraph: Roza Otunbayeva: profile of Kyrgyzstan's interim leader

### Viitteet

## Aiheesta muualla
Erityiskunta

**Erityiskunta** on aiemmin Suomessa käytössä ollut kunnan tapainen hallinnollinen toimija, joka huolehti vain tietyistä tehtävistä. Erityiskuntiin sovellettiin vain tällaisia kuntia koskeneita kunnallislain säännöksiä. Erityiskuntia olivat kuntainliitto, epäitsenäinen kauppala (ainoa tällainen oli itsenäisyyden aikana Ikaalinen), taajaväkinen yhdyskunta ja kunnallispiiri. Kunnallispiirejä ei kuitenkaan perustettu lainkaan, vaikka se vuoden 1948 kunnallislain mukaan olisi ollut mahdollista. Oikeuskäytännössä myös manttaalikuntaa pidettiin erityiskuntana.

Erityiskuntien ohella Suomessa oli maalaiskuntia, kaupunkeja ja kauppaloita.

## Lähteet
Teatteri Mukamas

**Teatteri Mukamas** on vuonna 1979 perustettu tamperelainen ammattinukketeatteri, jonka esitykset saavat useimmiten innoituksensa saduista. Ohjelmistosta suurin osa on suunnattu lapsille.

Teatterin kotinäyttämö sijaitsee Tampereen Ala-Pispalassa, vanhassa VPK:n talossa, ja sen katsomoon mahtuu kerrallaan 60–80 katsojaa. Esityskertoja on vuodessa noin 250 ja katsojia noin 30&nbsp;000. Teatteri vierailee esiintymässä päiväkodeissa, kouluissa, kirjastoissa, festivaaleilla ja yritysten tapahtumissa ympäri Suomen. Kansainvälisen taiteellisen yhteistyön merkeissä teatterilla on ollut ohjaajavieraita Tšekistä, Ruotsista, Ranskasta ja Venäjältä. Teatteri Mukamas on myös esiintynyt kutsuttuna teatterifestivaaleilla Euroopassa ja Aasiassa.

Teatteri Mukamaksessa työskentelee vakinaisesti yhdeksän työntekijää ja lisäksi osa työntekijöistä on freelancer-sopimuksilla. Mansi Stycz on johtanut teatteria sen perustamisesta saakka. Vuonna 2003 hänelle myönnettiin lastenkulttuurin valtionpalkinto ja vuonna 2009 Suomen Kulttuurirahaston Pirkanmaan rahaston palkinto. 

Mukamas on järjestänyt nukketeatterifestivaaleja.

## Lähteet
* http://teatterimukamas.com
### Viitteet
Katolinen majesteetti

**Katolinen majesteetti** on Espanjan kuninkaille suotu arvonimi. Sen vahvisti 1497 paavi Aleksanteri VI kuningas Ferdinand Katolilaiselle (1452–1516) ja hänen puolisolleen kuningatar Isabellalle (1451–1504). Arvonimeä saivat käyttää myös heidän seuraajansa. Paavin huomionosoituksen syynä oli kuningasparin ansiot maurien karkottamisessa Espanjasta.

## Lähteet

## Aiheesta muualla
3D-skanneri

**3D-skanneri** on laite, joka analysoi reaalimaailman kohdetta (kuten esine tai maasto) ja tuottaa dataa sen muodosta, ja mahdollisesti ulkonäöstä (kuten väri). Tästä datasta voidaan koostaa kolmiulotteinen malli. 

3D-skannereita käytetään viihdeteollisuudessa elokuvien ja videopelien tuotantoon. Niitä käytetään myös mm. teollisessa suunnittelussa, prototyypin luonnissa, takaisinmallinnuksessa, laaduntarkkailussa, ohjauksessa ja säädössä, sekä proteesien tuotannossa.

## Toiminta
Yleensä 3D-skanneri tallentaa joukon tutkitun pinnan koordinaattipisteitä, muodostaen näin pistepilven. Pisteistä tehdyn analyysin pohjalta voidaan tuottaa alkuperäisen pinnan kuvio. 3D-skannerit jakautuvat kahteen pääluokkaan:
* 3D-kosketusskannereilla (contact 3D scanners) kosketetaan kohteen pintaa mitattaessa.
* 3D-ei-kosketusskannereilla (non-contact 3D scanners) ei fyysisesti kosketeta pintaa. Ne jakautuvat aktiivisiin ja passiivisiin:
** Aktiiviset lähettävät säteilyä (kuten ultraääntä, valo- tai röntgensäteitä) ja havaitsevat sen takaisin heijastumista. Tämän kaltaisista laserskannerit ovat yleisiä teollisuudessa.
** Passiiviset skannerit vain havaitsevat muiden lähteiden säteilyn, kuten auringonvalon tai infrapunavalon heijastumista. Ne ovat usein edullisempia kuin aktiiviset skannerit.

## Sovelluksia
* Robotin ohjaaminen: laserskanneri toimii robotin silmänä. 
* Materiaalin käsittely ja tuotanto
* Valmiiden siltojen, tehtaiden ja monumenttien piirustusten tuottaminen
* Historiallisten paikkojen dokumentointi
* Laaduntarkkailu
* Rakennemuutosten havaitseminen vertaamalla nykykuvaa aiempaan (aiheuttajana raskas kuorma, tulipalo, törmäys, maanjäristys)
* Elokuvat ja videopelit: On paljon nopeampaa kuvata jokin reaalimaailman kohde (vaikka sen joutuisi ensin muotoilemaan tai veistämään) kuin mallintaa sellainen tietokoneella tyhjästä.
* Kulttuuriperintö: historiallisia kohteita ja Michelangelon veistoksia on tallennettu 3D-skannereilla 0,25 millimetrin tarkkuudella.

## Katso myös
*Laserskanneri
*Laseretäisyysmittari

## Lähteet
Klaus Sammer

**Klaus Sammer** (s. 5. joulukuuta 1942) on saksalainen entinen jalkapalloilija ja valmentaja.

Sammer pelasi uransa alkuvaiheessa Stahl Gröditzissä ja Einheit Dresdenissä ennen siirtymistään Dynamo Dresdeniin 1965. Hän pelasi valtaosan urastaan Dynamossa, jossa hän voitti DDR:n mestaruuden kahdesti ja cupin kerran. Sammer pelasi myös 17 maaottelua DDR:n maajoukkueessa. Pelaajauran päätyttyä 1975 Sammer ryhtyi valmentajaksi. Hän valmensi Dynamo Dresdeniä kahteen otteeseen. Vuosina 1983–1986 Dynamo voitti Sammerin johdolla cupin kahdesti aikana, jota hallitsi valtion suosima Dynamo Berlin. Sammerin ensimmäinen pesti päättyi cup-voittajien cupissa kärsittyyn tappioon Bayer Uerdingeniä vastaan. Hän palasi Dynamo Dresdenin valmentajaksi 1992 sen pelatessa Bundesliigassa. Pesti kesti yhden kauden ajan, minkä jälkeen hän toiminut muun muassa useissa eri tehtävissä Saksan jalkapalloliitossa.

Klaus Sammerin poika on sekä DDR:n että jälleenyhdistyneen Saksan maajoukkueessa pelannut Matthias Sammer.

## Lähteet
Pariisin opiskelijamellakat 1968

**Pariisin vuoden 1968 opiskelijamellakat** olivat tapahtumasarja, joka alkoi Ranskassa 4. toukokuuta 1968 ja jatkui useita viikkoja. Tapahtumat merkitsivät 1960-luvun opiskelijaliikkeen huippukohtaa ja samalla melkoista muutosta Ranskan ja myös koko Euroopan lähihistoriassa. Opiskelijamellakoiden aiheena oli muun muassa korkeakoulujen hallinnon demokratia.

Opiskelijat vaativat myös opetuksen uudistamista ja parannuksia sosiaaliseen asemaansa. He protestoivat myös Vietnamin sotaa, fasismin jäänteitä, imperialismia ja rahavaltaa vastaan. Vallankumouksellisten opiskelijoiden tärkeimpiin oppi-isiin kuului yhteiskuntafilosofi Herbert Marcuse.

Opiskelijamellakat ja Ranskassa samaan aikaan esiintyneet monet lakot johtivat myös siihen, että 30. toukokuuta presidentti Charles de Gaulle hajotti Kansalliskokouksen ja määräsi uudet vaalit pidettäviksi 23. kesäkuuta. De Gaulle poistui Ranskasta 29. toukokuuta Länsi-Saksaan Baden-Badeniin, jossa oli Ranskan sotilastukikohta. Hän ei ilmoittanut lähdöstään hallitukselle, eivätkä ministerit tienneet moneen tuntiin, missä hän oli.

Historioitsija Eric Hobsbawm on esittänyt yhdeksi Pariisin opiskelijamellakoiden syyksi opiskelijoiden määrän räjähdysmäisen kasvun sotien jälkeisessä Ranskassa. Toisen maailmansodan päättyessä opiskelijoita oli alle 100&thinsp;000, mutta vuonna 1960 määrä oli jo yli 200&thinsp;000 ja vuoteen 1970 mennessä 651&thinsp;000. Hobsbawm kirjoittaa, ettei yliopistoinstituutio yksinkertaisesti ollut valmistautunut niin nopeaan kasvuun. Samalla yliopisto-opiskelu lakkasi olemasta poikkeuksellinen etuoikeus sinänsä: vuonna 1950 opiskeleminen oli mahdollista 4 prosentille ikäluokasta ja 1970 jo 15,5 prosentille.

## Lähteet

## Aiheesta muualla
* Pariisin toukokuu 1968  Ylen Elävä arkisto.
* Janne Huttunen: Tausta: Ranskan rauha järkkyy toukokuussa . Ylen uutiset 23.4.2008.
Linnakreivi

**Linnakreivi** () oli keskiajalla Saksassa kuninkaan tai piispan linnan tai linnoitetun kaupungin päällikkö, joka käytti tuomiovaltaa ja hoiti sotilaallisia tehtäviä. Linnakreivinä toimivat aatelin jäsenet ja arvo oli toisinaan perinnöllinen.

## Lähteet
Valtiosääty

**Valtiosääty** on aiemmin käytössä ollut nimitys, joka tarkoitti sellaista ihmisryhmää, jolla oli oikeus lähettää edustajiaan valtiopäiville. Nimitystä käytettiin myös tällaisen ryhmän edustajista valtiopäivillä. Valtiosääty koostui valtiopäivämiesten valitsijoista, joita yhdisti ammatti tai yhteiskunnallinen asema. Valtiosäädyt saivat kukin erikseen valita edustajansa kansanedustuslaitokseen.

Suomessa oli neljä valtiosäätyä vuoden 1906 valtiopäiväjärjestykseen (26/1906) saakka. Sillä luotiin yhtäläiseen äänioikeuteen perustuva kansanedustuslaitos. Valtiosäädyt olivat
* aateli
* pappissääty, joka edusti kirkkoa ja opettajia
* porvarissääty, joka edusti kaupunkien väestöä; sen vaaleissa saivat äänestää porvarit ja kaupunkien virkamiehet, myöhemmässä vaiheessa kaikki tietyn veronmaksukyvyn omaavat ja kiinteistönomistajat.
* talonpoikaissääty, jossa valtiopäiville valittiin yksi edustaja jokaisesta tuomiokunnasta, äänioikeutettuina maata omistavat.

## Katso myös
* Aatelittomat valtiosäädyt
* Säätyvaltiopäivät

## Lähteet
Harri Pesonen (kolmiloikkaaja)

**Harri Mikael Pesonen** (s. 17. maaliskuuta 1962 Lauritsala) on entinen suomalainen kolmiloikkaaja. Hän edusti Lauritsalan Kisaa.

Pesonen voitti kolmiloikan Suomen-mestaruuden Vaasassa 1986 tuloksella 15,97&nbsp;m.

Pesonen edusti Suomea kahdessa maaottelussa vuonna 1984 voittaen kummatkin. Helsingissä 2. syyskuuta hän hyppäsi ennätyksensä 16,42&nbsp;m ja Santiago de Compostelassa, Espanjassa 8. syyskuuta myötätuulituloksen 16,43&nbsp;m. Lisäksi hän osallistui maaotteluun Helsingissä vuonna 1986 jääden ilman tulosta.

Pituusennätyksekseen hän hyppäsi vuonna 1985 tuloksen 735&nbsp;cm.

## Vuosittainen kehitys

w = myötätuulitulos

## Lähteet
Vesipallo kesäolympialaisissa 1976

**[[Kesäolympialaiset 1976|Vuoden 1976 kesäolympialaisten]] [[vesipallo]]** järjestettiin 18. &ndash; 27. heinäkuuta 1976 Montrealissa. Tämä oli 17. kerta, kun laji oli mukana olympialaisten ohjelmassa. Lajissa kilpailivat ainoastaan miehet, ja mukana oli 131 osanottajaa 12 maasta.

## Mitalistit

## Lopputulokset

## Lähteet
*Sports-Reference: Water Polo at the 1976 Montréal Summer Games  
*WATER POLO 1976 MEN
Anna-Maria Tokola

**Anna-Maria Tokola** (o.s. **Everi**, s. 28. huhtikuuta 1987 Pori) on suomalainen painonnostaja, joka edustaa Raution Kisailijoita. Aikaisemmin hän on edustanut Porin Puntti-Karhuja. Hänet on valittu Suomen vuoden painonnostajaksi vuonna 2009, 2010, 2012 ja 2015. Hän voitti alle 23-vuotiaiden EM-pronssia syksyllä 2010.

## Arvokisat
Marraskuussa 2010 Tokola saavutti uransa ensimmäisen arvokisamitalin Kyproksen Limassolissa nuorten EM-kisoista. 58-kiloisissa kilpaillut 23-vuotias Tokola sai pronssia työnnössä SE-tuloksella 102 kg. Yhteistuloksessa hän sijoittui neljänneksi 23-vuotiaiden naisten SE-tuloksella ja omalla henkilökohtaisella ennätyksellään 181 (79+102) kg. Ennen Kyproksella järjestettyjä EM-kisoja Tokolan parhaat saavutukset olivat 5. sija alle 23-vuotiaiden EM-kisoissa 2009, 20-vuotiaiden MM-kisoissa 9. sija 2007 ja 17-vuotiaiden EM-kisoissa 5. sija vuonna 2004. 

Vuonna 2009 Tokola osallistui aikuisten tasolla EM-ja MM-kisoihin. Bukarestin EM-kisoissa hän päätyi sijalle 10. ja 2009 MM-kilpailuissa hän epäonnistui tempauksessa, mutta oli työnnössä sijalla 15.

Tokola voitti Pohjoismaiden mestaruuden lokakuussa 2010 Norjan Spydebergissä. Hän työnsi kisoissa 23-vuotiaiden uudeksi ennätykseksi 102 kiloa 63 kg:n sarjassa ja teki kokonaistulokseksi 180 kiloa.  

EM-kilpailuissa Kazanissa 13. huhtikuuta 2011 58 kg:n sarjassa Tokola sijoittui yhteistuloksella 179 kg 9. sijalle. Työnnössä hän nosti SE-lukemaksi 103 kg ja päätyi 9. sijalle, mutta samassa sarjassa kilpaillut Heidi Harju paransi Suomen ennätykseksi 104 kg. Tempauksessa Tokolan tulos oli 76 kg ja tuloksena 11. sija.

## Kotimaiset kilpailut
Anna Tokola on voittanut Suomen mestaruuden vuosina 2004–2009, 2011–2016.

## Saavutukset
*Vuoden painonnostaja Suomessa 2009, 2010, 2012, 2015
*Euroopanmestaruus kilpailuissa 7sija. 2015
*Euroopanmestaruus kilpailuissa 6sija. 2012
*Alle 23-vuotiaiden EM-pronssia 2010 (58 kg)
*Pohjoismaiden mestaruus 2010
*Naisten Suomen ennätys 63 kg:n sarjassa: Työntö 110 kg (29.8.2015) Yhteistulos 197kg (24.11.2015)
*Naisten Suomen ennätys 58kg:n sarjassa: Työntö 103kg (13.4.2011)
*Alle 23-vuotiaiden Suomen ennätykset 58 kg:n sarjassa: Tempaus 79 kg, Työntö  102 kg, Yhteistulos 181 kg (23.11.2010)	
*Alle 23-vuotiaiden Suomen ennätykset 63 kg:n sarjassa: Tempaus 80 kg, Työntö 102 kg, Yhteistulos 180 kg.
*Alle 20-vuotiaiden Suomen ennätykset 58 kg:n sarjassa: Työntö 96 kg, Yhteistulos 171 kg

## Muuta
*Anna Tokola on painonnostaja Antti Everin sisko.
*Anna Everi oli Yle TV1 -kanavan ohjelmassa Arto Nybergin vieraana 8. maaliskuuta 2010.
*Anna Everi avioitui 10.9.2016 painonnostaja Milko Tokolan kanssa ja otti käyttöön miehensä sukunimen sekä koko etunimensä

## Lähteet
* Esittely Porin Punttikarhujen sivuilla (archive.org, arkistoitu versio)

### Viitteet
.li

**.li** on Liechtensteinin Internet-maakoodi verkkotunnuksia varten. Se otettiin käyttöön vuonna 1993. Tunnusta hallinnoi Liechtensteinin yliopisto, mutta teknisestä ylläpidosta huolehtii sveitsiläinen internetoperaattori Switch.

## Aiheesta muualla
*SWITCH:n kotisivut  
*.li-tunnus IANA:n tietokannassa
Vesipallo kesäolympialaisissa 1980

**[[Kesäolympialaiset 1980|Vuoden 1980 kesäolympialaisten]] [[vesipallo]]** järjestettiin 20. &ndash; 29. heinäkuuta 1980. Tämä oli 18. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 132 osanottajaa 12 eri maasta.

## Mitalistit

## Lopputulokset

## Lähteet
*Sports-Reference: Water Polo at the 1980 Moskva Summer Games
Kajaanin maalaiskunnan vaakuna

**Kajaanin maalaiskunnan vaakuna** oli Kajaanin maalaiskunnan tunnus. Siinä käytetyt korot viittaavat 1600–luvulla pitäjän maille rakennettuun Kajaanin linnaan.

Vaakunan selitys on ”sinisessä kentässä yläreunaltaan sakarakoroinen ja alareunaltaan kuusikoroinen hopeahirsi.” Vaakunan on suunnitellut Kaj Kajander, ja Kajaanin maalaiskunnan kunnanvaltuusto hyväksyi sen 7. toukokuuta 1966. Sisäasiainministeriö vahvisti vaakunan käyttöön 21. syyskuuta samana vuonna.

Vaakuna jäi epäviralliseksi kotiseutuvaakunaksi 1977 Kajaanin maalaiskunnan liityttyä Kajaanin kaupunkiin.

## Lähteet
* 
*